ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
27 ต.ค. 2558

สรุปตลาดภาคเช้า
ตลาดภาคเช้าปิดตลาดปรับตัวเพิ่มขึ้น สวนทางกับตลาดรอบบ้าน โดยกลุ่มที่ปรับตัวเพิ่มขึ้นเด่นในภาคเช้าคือกลุ่ม ICT และกลุ่มที่อ่อนตัวลงคือกลุ่มพลังงาน จากแรงขายทำกำไรประกอบกับมีแรงกดดันจากราคาน้ำมันดิบที่อ่อนตัวลงเพราะความกังวลต่อสต็อคน้ำมันดิบสหรัฐที่ปรับตัวสูงขึ้น สรุปการซื้อขายภาคเช้าดัชนีปิดที่ระดับ 1,425.97 จุด บวก 1.81 จุด ด้วยมูลค่าซื้อขาย 1.6 หมื่นล้านบาท
แนวโน้ม ภาคบ่าย
คาดดัชนีในช่วงบ่ายแกว่งตัวในกรอบแคบ เรามองยังไม่มีปัจจัยบวกใหม่ๆเข้ามา ขณะที่ตลาดปกคลุมไปด้วยความกังวลต่อราคาสินค้าโภคภัณฑ์ เราแนะนำเก็งกำไรระยะสั้น สำหรับหุ้นรายตัว เน้นกลุ่มที่คาดว่าจะมีผลประกอบการ 3Q58 โดดเด่น และเราชื่นชอบกลุ่มสายการบินซึ่งได้ประโยชน์จากราคาน้ำมันเครื่องบินซึ่งทรงตัวในระดับต่ำ
วิเคราะห์ทางเทคนิค
AKP  ราคาปิด 2.84 บาท
แนวรับ 2.80 บาท    แนวต้าน 3.00, 3.40 บาท
แนว cut loss หากใกล้จะหลุด 2.72 บาท
กราฟ  AKP ไต่ระดับขึ้นมาช้าๆ  ตลอดเดือน โดยยกฐานทั้ง high, low, close ครบเครื่อง แสดงถึงความพยายามในการยกระดับราคาในระยะยาว    แม้ในกราฟ day จะมีการกระชากตัว แต่หากมองตั้งแต่อดีต กลับพบว่าราคาหุ้นอยู่ในระดับที่ต่ำมาก  และมีแนวโน้มของการไต่ขึ้นสูงได้ไม่น้อย  โดยสัญญาณซื้อระยะกลาเกิดขึ้นแข็งแกร่ง   ส่วนในระยะสั้นจะขึ้นชน 3 บาท ก่อน จากนั้นจะผ่านไปยัง 3.40 บาท แนะนำซื้อ 
เด็กแนว
CCN   กระแสการเก็งกำไรตอนนี้วนหาหุ้นที่เข้าใหม่ตั้งแต่ปีก่อนจนปีนี้และราคายังไม่ขึ้น  กระแสนี้ส่งผลดีเพราะเหมือนเป็นการกู้ภาพหุ้น IPO ให้ฟื้นตัวได้  หนึ่งในนั้นมองว่า CCN ก็น่าสนใจไม่น้อย เพราะราคาดิ่งเหวจาก 6 บาทลงมาและเพิ่งจะตั้งลำสร้างฐานได้ 1-2 สัปดาห์นี้ ทำให้มีหวังในการฟื้นตัวซะทีประกอบกับ story เริ่มได้จึงน่าจะเป็นจังหวะของการกลับเข้ามาเก็งกำไร  โดยธุรกิจหลักของบริษัท เป็นผู้จำหน่าย และวางระบบเทคโนโลยีสารสนเทศ ครอบคลุมการบริการให้คำปรึกษา ออกแบบ ติดตั้ง อบรม ดูแลบำรุงรักษาระบบงาน จัดหาและจัดจำหน่ายผลิตภัณฑ์และอุปกรณ์ที่เกี่ยวข้องกับระบบเทคโนโลยีสารสนเทศแบบเบ็ดเสร็จ  ซึ่งถือว่าเข้าทางการประมูล 4G เพราะทำให้บริษัทเพิ่มงานขึ้นมาโดยตรงนั่นเอง  ด้านผลประกอบการผู้บริหารเผยว่าแนวโน้มแม้ปีนี้ชะลอตัว แต่เมื่อการประมูล 4G เกิดเร็วขึ้นทำให้มีความหวัง และครึ่งปีหลังรายได้ถือว่าอยู่ในระดับที่ไม่น่าผิดหวังแต่อย่างใด และบริษัทได้เพิ่มธุรกิจการจัดเก็บข้อมูลแบบ Cloud เข้ามาซึ่งจะเป็นตัวสำคัญจากนี้ไป  
กราฟ CCN (week) ลงมาชนแนว bottom เดิมจากนั้นเด้งตัว เราเรียกว่าเกิด Double bottom พร้อมๆ กับ MACD ที่ม้วนตัวขึ้นเป็นสัญญาณซื้อ  ทางเทคนิคถือว่านี่คือการม้วนตัวขึ้นแล้ว โดย pattern ที่กำลังสร้างคือ W-shape และคาดการณ์เป้าหมายการขึ้นระยะ 1 เดือนได้ลุ้นถึง 3.50 บาท น่าสนใจจุงเบย